પોલીસ સૂત્રો પાસેથી મળતી માહિતી મુજબ ફાયરબ્રિગેડની ટીમને આજે સાંજે મેસેજ મળ્યો હતો કે દાણીલીમડાનાં આંબેડકર બ્રિજ પરથી એક વિદ્યાર્થીએ સાબરમતી નદીમાં ઝંપલાવ્યું છે. જેથી ફાયરબ્રિગેડના જવાનોએ તાત્કાલિક દોડી જઈ વિદ્યાર્થીની લાશને બહાર કાઢી હતી. આ અંગે સાબરમતી રિવરફ્રન્ટ વેસ્ટ પોલીસને જાણ કરાતા પોલીસ પણ દોડી આવી હતી. પોલીસે તપાસ કરતાં મૃતક વિદ્યાર્થીનું નામ અદનાન સલીમભાઈ સ્વાની (ઊં.વ.૧૫) (રહે. લિફટનપાર્ક, દાણીલીમડા) હોવાનું જાણવા મળ્યું હતું.